Այսպէս. նախ բառացի մէջբերենք այս դէպքում պաշտօնական Երեւանի դիրքորոշումը պարզաբանող վարչապետի խօսքը. «Առանց Արցախի ժողովրդի մասնակցութեան Արցախի հարցի լուծում չի կարող լինել։ Բոլոր փաստաթղթերում արձանագրւել է, որ վերջնական փուլում պէտք է Արցախը ներգրաււած լինի գործընթացի մէջ. եթէ մենք խօսում ենք վերջնական կարգաւորման մասին, ուրեմն Արցախը պէտք է ներգրաււած լինի. մինչեւ այդ, պէտք է շարունակւեն քննարկումները. ինչպէս Ստեփանակերտում ասել էի, ասուլիսի ժամանակ մենք պատրաստ ենք բանակցել Ադրբեջանի նախագահի հետ. բանակցութեան նիւթ կայ. պէտք է ամբողջական նիւթերին ծանօթանանք. բանակցութիւնը նոյնքան օգտակար է. պէտք է որոշակի վստահութեան մթնոլորտ ստեղծւի, որպէսզի հարցը կարգաւորւի։ Մենք պատրաստ ենք ջանքեր գործադրել մթնոլորտ ձեւաւորելու համար. անընդունելի է Բաքւի ռազմաշունչ հռետորաբանութիւնը. Հայաստանը չի խաթարում մթնոլորտը»։